Information til Young & Active workshop-facilitatorer

**Kære [NAVN]**

På vegne af skolen er vi enormt glade for, at du har sagt JA til at være med til at facilitere Young & Active-workshopsene. Det er rigtig godt, at du har valgt at være med, og vi håber at det kan give dig nogle erfaringer, som du kan bruge fremadrettet.

**Invitation til forberedelsesmøde til workshopdag 1**

Inden afviklingen af workshopdag 1, vil vi gerne se alle jer facilitatorer til et forberedelsesmøde [d. ?? kl ?? -?? I lokale??]. Til mødet vil I høre mere om Young & Active, og samtidig skal vi afklare hvem der skal stå for hvilke sektioner under workshopdag 1. Dagsordenen for mødet er:

* Kort præsentation af tovholdere (lærere) og facilitatorer
* Kort omkring Young & Active-konceptet
* Udlevering af drejebog og ansvarsfordelingsark
* Gennemgang af drejebogen
* Uddelegering af opgaver (oplæg, øvelser og processer) og udfyldelse af ansvarsfordelingsark
* Facilitatorer skimmer de afsnit af drejebogen, der er relevante for den enkelte (se evt. øvelsesforklaringsvideoer på hjemmesiden https://www.sdu.dk/da/sif/forskning/projekter/young\_and\_active\_cfi)
* Afprøvning af øvelser og facilitering i plenum

Workshopdag 1 afvikles af jer [d. ? fra kl. ? til ?]

I skal møde 45 min. før workshoppen starter, for at klargøre lokalet.

**Invitation til forberedelsesmøde til workshopdag 2**

Efter afviklingen af workshopdag 1 afholder vi igen et forberedelsesmøde til workshopdag 2. Til mødet skal vi igen aftale roller og ansvarsfordeling for workshopdag 2, samt følge op på alle idéerne og aktiviteterne fra workshopdag 1. Vi mødes derfor [d. ?? kl. ??-?? i lokale ??]

Dagsordenen for dette forberedelsesmøde er:

* Evaluering af workshopdag 1
* Forberedelse og planlægning af workshopdag 2:
* Invitation af elever, der skal deltage i workshopdag 2
* Info-mail til deltagerne
* Fordeling af roller og gennemgang af workshopdag 2 – hvem gør hvad hvornår?
* Afklare hvilken bevægelsesleg vi vil lave

Workshopdag 2 afvikles af jer [d.? fra kl.? til kl.?]

LIDT OM YOUNG & ACTIVE

**Hvad er Young & Active?**

Young & Active er en innovationsworkshop, hvor alle de nye elever i fællesskab skal udvikle bevægelsesaktiviteter, som de ønsker at lave med hinanden, og som er med til at fremme elevernes fællesskab, trivsel og bevægelse. Dette gøres igennem en kreativ proces, som styres og afvikles af jer facilitatorer med hjælp fra os tovholdere. Innovationsworkshoppen er fordelt over to workshopdage á 90 minutter hver. De to workshopdage afholdes med 1-2 ugers mellemrum.

**Hvad skal der ske op til og på dagen, og hvad er jeres rolle?**

På selve dagen vil der blive afholdt én workshop, som I skal hjælpes ad med at afvikle og facilitere for de yngre elever. 1-2 uger op til selve WS1 og WS2, vil I som beskrevet ovenfor blive indkaldt til et forberedelsesmøde. Efter det møde, vil vi have klarlagt jeres roller og ansvarsområder, så I er helt klarover hvornår I hver især skal facilitere hvilke processer. På selve afviklingsdagen skal I møde 45 min. før selve afviklingen, for at klargøre lokalet og tjekke at alt virker som det skal. Både WS1 og WS2 varer 1½ time.

**Workshopdag 1:**

På workshopdag 1 skal eleverne finde på idéer til aktiviteter, som de ønsker at lave med hinanden på skolen. Workshopdagen indeholder også forskellige lege og bevægelsesaktiviteter, men det er IKKE en idrætsdag, og eleverne behøver derfor ikke at være omklædte.

Når workshopdag 1 er slut, vil arbejdsgrupperne hver stå tilbage med en idé, som der kan arbejdes videre med på workshopdag 2.

**Workshopdag 2:**

På workshopdag 2 kan de elever, der har lyst til at arbejde videre med idéerne, få mulighed for at videreudvikle og planlægge aktiviteterne. I skal hjælpe eleverne så godt I kan, med at få deres idéer gjort til virkelighed. Under workshopdag 2 er der desuden afsat 25 minutter til en bevægelsesaktivitet som I vælger.

**Overblik og materialer**

På Young & Actives hjemmeside kan I tilgå alle de materialer, som I skal bruge til workshopdagene.

**Som tak for jeres hjælp**

Som tak for hjælpen vil alle [facilitatorer få/blive inviteret med til …]

Vi glæder os til at se jer.

Venlig hilsen tovholderne bag Young & Active

[Navn, navn, navn]